पुलिस का कहना है कि उस शिक्षक के पहले के रिकॉर्ड की जांच की जा रही है कि क्या वो पहले भी इस तरह की हरकत में लिप्त रहा है, इस सिलसिले में स्कूल के दूसरे शिक्षकों और छात्रों से मालूमत कर विस्तार से जानकारी इकट्ठा की जा रही है. लोगों का आरोप है कि शिक्षक कथित तौर पर अपनी ही छात्रा का यौन उत्पीड़न कर रहा था. शिक्षक की इस शर्मनाक करतूत को पहले तो छात्रा सार्वजनिक करने से बचती रही, लेकिन जब उसकी हरकतें ज्यादा बढ़ गईं तो उस छात्रा ने अपने परिजनों से शिकायत की.